**RELACION**

 **PËR**

**PËR PROJEKTLIGJIN “PËR SIPËRMARRJEN E INVESTIMEVE KOLEKTIVE”**

**I. QËLLIMI I PROJEKTAKTIT DHE OBJEKTIVAT QË SYNOHEN TË ARRIHEN.**

Projektligji i sipërmarrjes së investimeve kolektive propozohet me qëllim përmirësimin dhe zhvillimin e mëtejshëm të kuadrit ligjor dhe rregullator për sektorin e fondeve të investimeve dhe të letrave me vlerë dhe obligacionet. Ky ndryshim ligjor ndërmerret në një kohë ku dinamika e tregut të fondeve të investimeve ka pësuar zhvillime të mëdha të cilat nuk i përgjigjen kërkesave të tregjeve europiane. Anëtarësimi i Shqipërisë në Bashkimin Europian do të kërkojë një kuadër ligjor të ri e në përputhje me Direktivat e BE. Ligji “Për sipërmarrjen e investimeve kolektive”, akoma në fuqi, është hartuar që në vitin 2009 dhe ndryshuar në vitin 2016.

Ky projekt ligj synon:

* përafrimin dhe harmonizimin e mëtejshëm të legjislacionit me direktivat evropiane;
* bërjen e sektorit të fondeve me tërheqës për pjesëmarrësit e tregut dhe investitorët;
* krijimin e një game më të gjërë të fondeve të përshtatëshme për tregjet shqiptare dhe europiane;
* përfshirjen e më shumë kursime në tregjet e kapitalit dhe në ekonomi;
* t`ju ofroj investitorëve më shumë mundësi zgjedhjeje.
* Rritjen e shkallës së mbrojtjes së investitorëve;

**II. VLERËSIMI I PROJEKTAKTIT NË RAPORT ME PROGRAMIN POLITIK TË KËSHILLIT TË MINISTRAVE, ME PROGRAMIN ANALITIK TË AKTEVE DHE DOKUMENTE TË TJERA POLITIKE**

Ky projektligj është në përputhje me programin politik strategjik të Këshillit të Ministrave, ku fondet e investimeve dhe të letrave me vlerë dhe obligacionet zënë një vend të veçantë. Kryerja e një analize të plotë të boshllëqeve sipas legjislacionit të BE-së dhe standardeve ndërkombëtare dhe programit politik të Këshillit të Ministrave ka identifikuar problematika të tilla si: mungesa e një sërë fondesh të përshtatshme për zhvillimin e tregut të kapitalit në Shqipërisë; zhvillimi i formave të organizimit të fondeve; mos dallimi i llojeve të klientëve dhe regjimeve që rregullojnë llojet e fondeve të ofruara për lloje të ndryshme të klientësh, etj.

Në këtë aspekt, hartimi i këtij projektligji është një hap i rëndësishëm në procesin e zbatimit të programin politik strategjik të Këshillit të Ministrave, Matricës së Projektakteve të Ministrisë së Financës dhe Ekonomisë për vitin 2018.

Hartimi i këtij projektligji është parashikuar edhe në Planin Kombëtar për Integrimin Evropian për periudhën 2018 – 2020.

**III. ARGUMENTIMI I PROJEKTAKTIT LIDHUR ME PËRPARËSITË, PROBLEMATIKAT, EFEKTET E PRITSHME**

Projektligji i sipërmarrjes së investimeve kolektive synon përafrimin e mëtejshëm me direktivat evropiane, përshtatjen me zhvillimet dhe kërkesat e tregut të letrave me vlerë dhe fondeve të investimeve, si dhe nxitjen dhe mbrojtjen në një shkallë më të lartë të investitorëve.

Ky projektligj synon:

* Harmonizimin e kërkesave për themelimin e sipërmarrjes me ofertë publike me pjesëmarrje të hapur ose me intervale (të cilat duhet të kenë shoqëri administruese dhe depozitar), në përputhje me kërkesat e Direktivës për SIKLVT, pavarësisht nëse fondi është sipërmarrje e investimeve kolektive apo fond i investimeve alternative;
* Forma të reja organizimi siç janë fondet e investimeve alternative të cilat janë të përshtatshme për të bërë investime jo likuide të tilla si pasuri të paluajtshme;
* Rritja e mbrojtjes së investitorit përmes rritjes së kërkesave në lidhje me vlerësimin dhe llogaritjen e çmimit të sipërmarrjeve të investimeve kolektive me ofertë publike dhe dhënien e informacioneve shpjeguese;
* Më shumë dispozita në lidhje bashkimin dhe shkrirjen e fondeve, si dhe për ruajtjen, likuidimin dhe mbylljen e fondeve dhe shoqërive administruese dhe depozitarëve;
* Shtimin e kompetencave të AMF-së të cilat nuk ishin të mjaftueshme në disa fusha për të përmbushur kërkesat evropiane - siç është ndërmarrja e hetimeve në krahasim me inspektimin; zbatimin dhe në veçanti dënimet për kundërvajtje; dhe bashkëpunimi rregullator vendas dhe ndërkufitar - për të siguruar mbrojtje adekuate të investitorëve për investitorët;
* Së fundmi, janë shtuar dispozita në lidhje me administrimin ndërkufitar dhe marketingun e sipërmarrjeve të investimeve kolektive për t'u përputhur me kërkesat e Direktivës Europiane, por me dispozita kalimtare ato nuk do të zbatohen deri në kohën kur Autoriteti nxjerr rregullore për këtë qëllim, të cilat nuk duhet të jenë më vonë sesa data kur Shqipëria të bëhet anëtare e Bashkimit Evropian;

Risitë që sjell projektligji janë si mëposhtë:

* Në përputhje me kërkesat e BE-së shoqëria administruese që dëshiron të administrojë, edhe sipërmarrje të investimeve kolektive në letra me vlerë të transferueshme, edhe fonde me pjesëmarrje të hapur ose me intervale me ofertë publike që janë fonde të investimeve alternative, duhet të ketë dy licenca: licencë si shoqëri administruese e SIKLVT dhe licencë si AFIA; e njëjta nevojë për dy licenca do të vlente edhe për depozitarin e SIKLVT-ve dhe të FIA-ve. Ky ligj, derisa Shqipëria të anëtarësohet në BE, parashikon një licencë të vetme si shoqëri administruese edhe si depozitarë;
* Sipërmarrjet e mësipërme lejohen të marketohen dhe shiten vetëm investitorëve profesionistë;
* Klasifikimi i investitorëve në investitor profesional dhe investitor të kualifikuar;
* Sipërmarrjet e huaja : Sipërmarrjet e njohura për ofertë publike – në bazë të DSIKLVT-së(pas anëtarësimit në BE) ;
* Projektligji parashikon veçmas:
* licencimin, rregullimin dhe mbikëqyrjen e shoqërive administruese të fondeve të investimeve alternative për klientë profesionistë
* shoqëritë administruese që i licencon Autoriteti për të administruar fonde me ofertë publike në Shqipëri
* Kërkesa të reja dhe të ndryshme për investimet dhe huamarrjen/levave më të përshtatshme për Shqipërinë për sipërmarrjet e investimeve kolektive me ofertë publike.

**IV. VLERËSIMI I LIGJSHMËRISË, KUSHTETUTSHMËRISË DHE HARMONIZIMI ME LEGJISLACIONIN NË FUQI VENDAS E NDËRKOMBËTAR**

Nga pikëpamja proceduriale, në rend hierarkik, propozimi i projektligjit mbështetet në dispozitat kushtetuese për propozimin e projektligjeve nga Këshilli i Ministrave dhe shqyrtimin nga Kuvendi.

Hartimi i një kuadri rregullator dhe plotësues të përditësuar me saktësimet dhe ndryshimet e një tregu i cili po bëhet çdo ditë e më dinamik siç është tregu i letrave me vlerë dhe fondeve të investimeve vjen edhe si domosdoshmëri për harmonizimin e brendshëm edhe me ligje të tjera si: Ligji për shoqëritë tregtare, Ligji për bankat, Kodi Penal dhe ligjin specifik për titujt.

Gjatë hartimit të aktit janë marrë parasysh gjithashtu aktet ligjore në fushën e letrave me vlere dhe fondeve te investimit të disa vendeve anëtare të BE si Britania e Madhe, Kroacia dhe Sllovenia. Mbështetja në kuadrin ligjor të këtyre shteteve ka pasur si qëllim edhe standartizimin e legjislacionit vendas me atë të vendeve anëtare të BE me problematika të ngjashme të tregjeve financiare.

**V. VLERËSIMI I SHKALLËS SË PËRAFRIMIT ME ACQUIS COMMUNAUTAIRE**

Projektligji ka një harmonizim të pjesshëm të kuadrit ligjor me direktivat e BE-së siç janë:

- Direktiva 2009/65/KE e Parlamentit Evropian dhe e Këshillit, datë 13 Korrik 2009, “Për koordinimin e ligjeve, rregulloreve dhe dispozitave administrative që lidhen me sipërmarrjet e investimeve kolektive në tituj të transferueshëm (SIKTT)”.

- Direktiva 2011/61/BE e Parlamentit Evropian dhe e Këshillit, datë 8 Qeshor 2011,"Për administruesit e fondeve alternative të investimit " dhe që ndryshon direktivat 2003/41/KE dhe 2009/65/KE dhe rregulloret(KE) NR.1060/2009 DHE (BE) NR. 1095/2010.

Gjithashtu, ku projektligj është hartuar në harmoni edhe me parimet e IOSCO-së dhe Udhëzimet e Autoritetit Europian të Letrave me Vlerë dhe Tregjeve (AELVT).

**VI.** **PËRMBLEDHJE SHPJEGUESE E PËRMBAJTJES SË PROJEKTAKTIT**

Projektligji i propozuar është i strukturuar në 14 krere dhe përbëhet nga 241 nene.

**Kreu I**, parashikon dispozitat e përgjithshme dhe ndahet në 2 Seksione.

Në **seksioni 1** përcaktohen objekti i ligjit, përkufizimi i termave, format e krijimit të SIK, si dhe regjimi tatimor i tyre.

Llojet e sipërmarrjeve të investimeve kolektive të mundshme për tu krijuar sipas këtij projekt-ligji janë:

**Sipërmarrjet shqiptare të investimeve kolektive**

* Sipërmarrjet e investimeve kolektive me ofertë publike: sipas këtij ligji, me ofertë publike mund të jenë vetëm sipërmarrjet vendase të licencuara. Ligji lejon që këto të marrin njërën prej formave të mëposhtme:
	+ sipërmarrje me pjesëmarrje të hapur në formë kontraktore (fond investimesh)
	+ fonde me intervale me formë kontraktore (kjo është një formë e re e cila u përshtatet tregjeve të letrave me vlerë me likuiditet më të ulët sepse i shesin dhe i shlyejnë kuotat vetëm dy herë në vit) – teknikisht këto janë fonde të investimeve alternative
	+ sipërmarrjet me pjesëmarrje të mbyllur me formë të shoqërisë tregtare (shoqëri e investimeve me kapital fiks) dhe me formë kontraktore (fondet e investimeve) të cilat janë të përshtatshme për të bërë investime jo likuide të tilla si pasuri të paluajtshme. Të parat lejohen nga Ligji aktual por nuk ekzistojnë, të dytat nuk lejohen nga ligji aktual. Teknikisht, këto janë fonde të investimeve alternative

Ky projektligj parashikon që çdo fond me ofertë publike duhet të ketë shoqëri administruese dhe depozitar të licencuar. Te gjitha format e permendura me siper bashkërisht quhen sipërmarrje të investimeve kolektive me ofertë publike.

*Pra, ka një kuadër në ligj për çdo fond që është me ofertë publike, i cili ofron një mbrojtje të ngjashme ose më të madhe për investitorët se ligji ekzistues. Kjo vlen pavarësisht nëse fondi është me pjesëmarrje të hapur, me intervale ose me pjesëmarrje të mbyllur dhe pavarësisht nëse është fond investimesh ose shoqëri investimesh. Këto fonde janë objekt i kërkesave për diversfikimin dhe huamarrjen që kanë për qëllim mbrojtjen e publikut nga ekspozimi ndaj niveleve të larta të riskut.*

**Sipërmarrjet e huaja**

* Sipërmarrjet e njohura për ofertë publike – në bazë të DSIKLVT-së, çdo SIKLVT e licencuar në vendin e origjinës mund të marketohet përtej kufijve në çdo shtet anëtar të BE-së ose ZEE-së. Kjo mundësohet nga procesi i “njohjes” së SIKLVT-ve; gjithashtu, Autoriteti mund “të njohë” fondet e tjera që i plotësojnë kushtet për ofertë publike në vendin e origjinës, çka mundëson njohjen e fondeve të investimeve alternative që nuk janë SIKLVT por që mund të ofrohen publikisht në vendin e origjinës. Njohja është objekt i kërkesave ligjore dhe “njohja” automatike e SIKLVT që do të jetë e detyrueshme në momentin kur Shqipëria të bëhet shtet anëtar i Bashkimit Evropian është e parashikuar por sipas dispozitave kalimtare do të zbatohet vetëm kur Shqipëria të anëtarësohet në Bashkimin Evropian.
* Fondet e investimeve alternative që u ofrohen vetëm investitorëve profesionistë duhet të regjistrohen pranë Autoritetit për shitje te investitorët profesionistë në Shqipëri, pavarësisht nëse janë fonde vendase a të huaja. Por në përputhje me rekomandimin e kuvendit, Neni 242, kufizon rregjistrimin e këtyre fondeve vetëm pas 5 vjetësh që është miratuar ky ligj.

**Fondet e investimeve alternative që u ofrohen vetëm klientëve profesionistë** - këto mund të jenë fonde të investimeve me pjesëmarrje të hapur, me intervale ose me pjesëmarrje të mbyllur, shoqëri të investimeve me pjesëmarrje të mbyllur ose shoqëri komandite: këto janë fonde të investimeve alternative sipas DAFIA-së dhe rregullohen vetëm nga kërkesat që lidhen me këtë direktivë. Edhe në lidhje me DAFIA-në, duhet lejuar mundësia që një administrues të fondeve të investimeve alternative nga një shtet tjetër anëtar i BE-së të krijojë fonde të investimeve alternative në Shqipëri, por edhe këtu kërkesat kalimtare e lejojnë këtë vetëm pasi Shqipëria të anëtarësohet në BE.

Gjithashtu, për të qenë në përputhje me DSIKLVT dhe DAFIA, parashikohet që shoqëria administruese e licencuar në një vend tjetër të mund të krijojë sipërmarrje të investimeve kolektive në letra me vlerë të transferueshme ose fonde të investimeve alternative në Shqipëri, ose me anë të një dege ose drejt e nga vendi i origjinës: dispozitat kalimtare e lejojnë këtë vetëm pasi Shqipëria të anëtarësohet në BE.

Pra, ka një kuadër të dytë në ligj që, në përputhje me DAFIA-në, rregullon vetëm subjektin që administron fondin – shoqëria e fondeve të investimeve alternative – dhe nuk vendos kufizime mbi investimet dhe huamarrjen e fondit. Në bazë të projektligjit, fondet alternative (të cilat do të përfshinin fondet e sipërmarrjes në kapital) vetëm regjistrohen pranë Autoritetit dhe nuk rregullohen nga Autoriteti, megjithëse administruesi i fondeve të investimeve alternative dhe depozitari i fondeve të investimeve alternative rregullohen nga Autoriteti, siç e kërkon Direktiva. Fondet e investimeve alternative lejohen të marketohen dhe shiten vetëm investitorëve profesionistë.

Në këtë kapitull neni 12,4 është lënë në fuqi kushti që të paktën 51% të aksioneve ose të së drejtës së votës në shoqërinë administruese të fondeve duhet të jenë në pronësi të subjekteve të licencuara si banka, si shoqëri sigurimi, ose si shoqëri administruese të fondeve, ose si administrues të fondeve të investimeve alternative. Rekomandimi i ekspertëve është që ky kusht të hiqet megjithatë, kjo vendimmarrje i është lënë kuvendit duke dhënë dhe opinionin e ekspertëve në footnote.

**Seksioni 2** parashikon detyrimin e të gjitha sipërmarrjeve të investimeve kolektive dhe nënfondet e licencuara dhe të njohura për tu regjistruar në Regjistrin e Sipërmarrjes së Investimeve Kolektive, Subjekteve Operuese dhe Depozitarëve të Republikës së Shqipërisë.

Në nenet 8-9-10 parashikohet detyrimi i AMF-së për mbajtjen e regjistrit, pasqyrimin e saktë e të përditësuar në çdo moment të informacioneve dhe publikimi i këtij regjistri në faqen e internetit të Autoritetit. Gjithashtu në këtë seksion përcaktohen edhe llojet e informacioneve që duhet të përmbajë ky regjistër.

**Kreu II**, mbulon kërkesat për shoqëritë administruese të fondeve, si shoqëritë administruese që administrojnë fondet me ofertë publike ashtu edhe shoqëritë administruese të fondeve të investimeve alternative të cilat u ofrohen vetëm klienteve profesionistë. Në këtë kapitull futen koncepte të reja siç është fondi i investimit alternative dhe është i ndarë në 2 Seksione.

Në **seksioni 1** parashikon kushtet për krijimin dhe veprimtarinë e shoqërisë administruese të fondeve, duke nisur me kriteret e licencimit të shoqërisë administurese të fondeve , kapitalin fillestar të shlyer vetëm me mjete monetare, kërkesat për aftësinë dhe përshtatshmërinë e subjektit që kërkon të licencohet, aksionareve të tyre dhe personave që do të ushtrojnë funksione kontrolluese mbi subjektin kërkues, dhënia dhe refuzimi i licencës shoqërisë administruese të fondeve, si dhe zëvendësimi i shoqërisë administruese.

Projektligji bën parashikime të veçuara për:

* licencimin, rregullimin dhe mbikëqyrjen e shoqërive administruese të fondeve të investimeve alternative që administrojnë fonde të investimeve alternative ofruar vetëm klientëve profesionistë
* shoqëritë administruese që i licencon Autoriteti për të administruar fonde me ofertë publike në Shqipëri (përfshirë edhe sipas Direktivave të BE-së për fondet e investimeve alternative që i plotësojnë kushtet për ofertë publike dhe sipërmarrjet e investimeve kolektive në letra me vlerë të transferueshme)

Për të shmangur pengimin e firmave ekzistuese dhe uljen e nivelit të mbrojtjes së investitorëve që parashikohet tani nga kërkesat për shoqëritë administruese në zbatim të Ligjit ekzistues si edhe vendosjen e barrës së kostove shtesë, në dispozitat e veta kalimtare ky projektligj i jep mundësi subjektit që ka licencë si shoqëri administruese e sipërmarrjeve të investimeve kolektive me ofertë publike (fondet me ofertë publike) – në thelb kërkesat ekzistuese që janë sipas llojit të SIKLVT-ve në bazë të Ligjit nr.10198 – *të administrojë edhe fondet e investimeve alternative me të njëjtën licencë* deri në momentin kur Shqipëria të anëtarësohet në Bashkimin Evropian.

Vlera e kësaj është se:

1. U jep mundësi shoqërive administruese ekzistuese të fondeve me ofertë publike (nuk ka fonde të tjera) të vijojnë në përgjithësi siç janë dhe të vijojnë t’i administrojnë fondet ekzistuese, të cilat teknikisht janë fonde të investimeve alternative – dhe në të ardhmen të jenë në gjendje të administrojnë sipërmarrje të investimeve kolektive në letra me vlerë të transferueshme nëse bëhet e mundshme të operohen fonde të tilla në Shqipëri
2. I jep mundësi çdo firme të re që hyn në tregun e administrimit të fondeve të vendosë, nëse dëshiron të administrojë dhe t’u ofrojë fonde të investimeve alternative vetëm klientëve profesionistë, të licencohet vetëm si shoqëri administruese e fondeve të investimeve alternative dhe të jetë objekt i një regjimi më të lehtë
3. I jep mundësi çdo firme të re që hyn në tregun e administrimit të fondeve të vendosë, nëse dëshiron t’i ofrojë sipërmarrje të investimeve kolektive me ofertë publike publikut dhe të ofrojë fonde të investimeve alternative, të licencohet vetëm si shoqëri administruese

Në përgjithësi, vlera tjetër e kësaj qasjeje është se ka efektivet më të mirë të kostos për një treg të sapolindur, në krahasim me domosdoshmërinë e të pasurit të dy licencave për të njëjtën firmë, hë për hë.

**Seksioni 2** parashikon detyrat e shoqerise administruese, parandalimin e konfliktit te interest qe lind ne lidhje me veprimtarine e saj tregtare, delegimin e disa pjeseve te veprimtarise se saj tregtare nje te treti, vetem me miratimin paraprak te Autoritetit dhe pa u shkarkuar nga pergjegjesia,

Ne nenin 26 parashikohet vendosja dhe zbatimi i nje politike shperblimi te punës e cila të nxisë administrim të shëndoshë dhe mbajtje në kontroll të riskut të subjektit dhe e cila është në përputhje me profilin e riskut dhe strategjinë e saj afatgjatë.

Projekt ligji, parashikon edhe frekuencen dhe Kohen e llogaritjes se vleres neto te aktiveve per aksion ose kuote, si dhe kerkesat qe zbatohen per kryerjen e kesaj llogaritjeje. Llogarija e vleres se aktiveve te sipermarrjes se investimeve kolektive me oferte publike mbeshtetet ne Standartin Nderkombetar te Raportimi Financiare 13 “Matja e vleres se drejte”.

Ne nenin 33 dhe 34 te projekt ligjit parashikohen funksionet e auditimit te brendshem te shoqerisë administruese të fondeve në raport me madhesinë dhe kapacitetet e pershtatshem per veprimtarine tregtare qe kryen si dhe caktimi nje audituesi te jashtem I pavarur nga shoqeria administruese per auditimin e pasqyrave financiare te saj.

**Kreu III,** mbulon licencimin e depozitareve te sipermarrjes se investimeve kolektive me oferte publike dhe depozitareve te fondeve te investimeve alternative.

Siç e kërkojnë Direktivat e BE-së, kërkohen dy regjime të ndryshme për licencimin, rregullimin dhe mbikëqyrjen e depozitarëve të sipërmarrjeve të investimeve kolektive me ofertë publike dhe për fondet e investimeve alternative. Secili lloj depozitari ka mundësi të mbajë edhe licencë si depozitar i llojit tjetër, çka është në përputhje me praktikën evropiane.

Edhe në këtë rast, për të shmangur pengimin e firmave ekzistuese dhe uljen e nivelit të mbrojtjes së investitorëve që parashikohet tani nga kërkesat për depozitarët në zbatim të Ligjit aktual, dhe vendosjen e një barre më të lartë nga kostot, ky projektligj i jep mundësi subjektit që ka licencë si depozitar i sipërmarrjeve të investimeve kolektive me ofertë publike (fondet me ofertë publike) *të ofrojë shërbime depozitari edhe për fondet e investimeve alternative me të njëjtën licencë* deri në momentin kur Shqipëria të anëtarësohet në Bashkimin Evropian.

Vlera e kësaj është se:

1. U jep mundësi depozitarëve ekzistues të fondeve me ofertë publike (nuk ka fonde të tjera tani për tani) të vijojnë në përgjithësi siç janë dhe të vijojnë t’u shërbejnë fondeve ekzistuese, të cilat janë fonde të investimeve alternative – dhe në të ardhmen të jenë në gjendje t’u shërbejnë sipërmarrjeve të investimeve kolektive në letra me vlerë të transferueshme nëse bëhet e mundshme të operohen fonde të tilla në Shqipëri
2. I jep mundësi çdo firme të re që hyn në tregun e depozitarëve, nëse dëshiron t’i ofrojë shërbime fondeve të investimeve alternative klientëve profesionistë, të vendosë të licencohet vetëm si depozitar i fondeve të investimeve alternative
3. I jep mundësi çdo firme të re që hyn në tregun e depozitarëve, nëse dëshiron t’i ofrojë shërbime sipërmarrjeve të investimeve kolektive me ofertë publike dhe fondeve të investimeve alternative, të licencohet si depozitar i sipërmarrjeve të investimeve kolektive me ofertë publike

Në përgjithësi, vlera tjetër e kësaj qasjeje është se ka efektivet më të mirë të kostos për një treg të sapolindur, në krahasim me domosdoshmërinë e të pasurit të dy licencave për të njëjtën firmë. Kreu III eshte i ndare ne 3 Seksione.

**Seksioni 1** parashikon emerimin e depozitarit te SIK me oferte publike i cili behet me kontrate me shkrim, si dhe percaktimin se kush duhet te jete depozitar, kerkesat per licencim, afatin kohor per trajtimin dhe marrjne e nje vendimi nga Autoriteti, dhenien, refuzimin dhe ndryshimin e licences .

Sipas nenit 37 te projekt ligjit, depozitar i SIK me oferte publike duhet te jete:

1. Bankë e licencuar nga Banka e Shqipërisë ose degë e një banke të huaj me zyrë të regjistruar në Republikën e Shqipërisë, e licencuar nga Banka e Shqipërisë për të ofruar shërbime të kujdestarisë, depozitarit dhe të besimit, ose bankë e huaj e licencuar nga një autoritet i huaj rregullator ekuivalent për të ofruar këto shërbime; ose
2. Në lidhje me sipërmarrjen e investimeve kolektive në letra me vlerë të transferueshme të vendosur në një vend të huaj në zbatim të nenit 156, kategori të tjera institucionesh që përmbushin kushtet për të qenë depozitar i sipërmarrjes së investimeve kolektive në letra me vlerë të transferueshme sipas përkufizimit në Direktivën Evropiane 2009/65/KE në bazë të legjislacionit të atij vendi;
3. Në rastin e bankës ose degës së një banke të huaj sipas parashikimeve të shkronjës “a” të licencuar nga Autoriteti për të kryer kujdestarinë e instrumenteve financiare në zbatim të Ligjit nr. 9879, datë 21.02.2008, “Për titujt”.

Sipas nenit 50 te projekt ligjit, depozitar i Fondit te Investimeve Alternative duhet te jete:

1. Bankë e licencuar nga Banka e Shqipërisë ose degë e një banke të huaj me zyrë të regjistruar në Republikën e Shqipërisë, e licencuar nga Banka e Shqipërisë për të ofruar shërbime të kujdestarisë, depozitarit dhe besnikërisë, ose bankë e huaj e licencuar nga një autoritet i huaj rregullator ekuivalent për të ofruar këto shërbime; ose
2. Në lidhje me fondin e investimeve alternative të vendosur në një vend tjetër, kategori të tjera institucionesh që përmbushin kushtet për të qenë depozitar i sipërmarrjes së investimeve kolektive në letra me vlerë të transferueshme sipas parashikimeve të Direktivës Evropiane 2009/65/KE bazuar në legjislacionin e atij vendi;
3. Në rastin e bankës ose degës së një banke të huaj sipas parashikimeve të shkronjës “a”, kjo duhet të jetë e licencuar nga Autoriteti për të kryer kujdestarinë e instrumenteve financiare në zbatim të Ligjit nr. 9879, datë 21.02.2008, “Për titujt”.

Projekti ligji ka ndare ne 2 seksione te vecanta kerkesat per depozitarin e SIK me oferte publike nga ato te depozitar te fondeve te investimeve alternative.

Ne s**eksionin 2** parashikon detyrat e depozitarit te SIK me oferte publike, parandalimin e konfliktit te interest, delegimin dhe mosdelegimin e disa pjeseve te veprimtarise se tij te te trete, pergjegjesit ligjore te depozitarit, si dhe zevendesimi i tij i cili behet vetem me miratimin paraprak te Autoritetit

Depozitari i SIK me oferte publike mban pergjegjesi perpara sipermarrjes se investimeve kolektive me oferte publike dhe perpara mbajtesve te aksioneve ose kuotave te sipermarrjes per cdo humbje te shkaktuar nga depozitari ose nga nje I trete te cili I eshte deleguar kujdestaria e instrumenteve financiare te mbajtura ne kujdestari.

**Seksioni 3** parashikon detyrat e depozitarit te Fondit te Investimeve Alternative, parandalimin e konfliktit te interest, delegimin dhe mosdelegimin e disa pjeseve te veprimtarise se tij te te trete, si dhe pergjegjesit ligjore te depozitarit.

Gjithashtu për të evituar konfliktin e interest në seksionin 1, Neni 12, pika 8 përcakton se Shoqëria Administruese duhet të mos veprojë si depozitar, ndërkohë që pika 9 përcakton se Shoqëria Administruese nuk mund të jetë shoqëri e kontrolluar apo pronare e një depozitari.

**Kreu IV** mbulon sipermarrjet e investimeve kolektive (*fondet e investimeve, shoqerit e investimit dhe shoqerite komandite)* licencimin e tyre (me ofertë publike) ose regjistrimin e tyre (vetëm për klientë profesionistë). Ky kapitull eshte i ndare ne 4 Seksione.

**Seksioni 1** parashikon themelimin dhe funksionimin e **Fondit te Investimeve** i cili eshte SIK i krijuar me kontrate si grupim i vecante aktivesh, qe nuk ka personalitet juridik.

* Projekt ligji parashikon që Fondi i Investimit mund te jete:
	+ me pjesemarrje te hapur dhe me intervale ku afati i kohezgjatjes eshte i papercaktuar;
	+ me pjesemarrje te mbyllur ku afati eshte i percaktuar dhe nuk zgjat me shume se 10 vjet.

Fondi i investimeve me ofertë publike krijohet vetëm nga:

1. Një shoqëri administruese në bazë të këtij ligji;
2. Një shoqëri administruese e licencuar nga një autoritet i huaj rregullator ose një degë e një shoqërie të tillë administruese e cila njihet nga Autoriteti në bazë të këtij ligji.

Fondi investimi i ofruar vetëm klientëve profesionistë krijohet vetëm nga:

1. Shoqëri administruese e fondeve të investimeve alternative e licencuar në bazë të këtij ligji; ose
2. Administrues i fondeve të investimeve alternative i licencuar nga një autoritet i

Ne kete seksion parashikohen kerkesat per licencim te fondit te investimit, dhenien, refuzimin, ndryshimin e licences te fondit te investimit dhe regjistrimi i fondit te investimit alternative.

Neni 59, 6 gjithashtu shpreh se “Shoqëria administruese e fondit të investimit duhet të jetë e pavarur juridikisht dhe funksionalisht nga depozitari i fondit të investimit.

**Seksioni 2** parashikon themelimin dhe funksionimin e **Shoqerise se Investimit** e cila eshte nje shoqeria aksionare krijohet nga:

* Shoqeri administurese
* Shoqeri administruese e fondeve te investimeve alternative
* Administrues i fondeve te investimeve alternative licencuar ose njohur nga autoriteti.

Shoqëria e investimeve me ofertë publike duhet te jete me nje nivel drejtimi dhe krijohet vetëm nga

1. Një shoqëri administruese e fondeve në bazë të këtij ligji; ose
2. Një shoqëri administruese e fondeve apo administrues i fondeve të investimeve alternative që është licencuar nga një autoritet i huaj rregullator ose një degë e një shoqërie të tillë administruese të fondeve apo administruesi të tillë që njihet nga Autoriteti në bazë të këtij ligji.

Shoqëria e investimeve që është fond i investimeve alternative ofruar vetëm klientëve profesionistë krijohet vetëm nga:

1. Shoqëri administruese e fondeve të investimeve alternative e licencuar në bazë të këtij ligji; ose
2. Administrues i fondeve të investimeve alternative ose degë e një administruesi fondesh të investimeve alternative që është licencuar nga një autoritet i huaj rregullator e që njihet nga Autoriteti në bazë të këtij ligji.

Në këtë seksion parashikohen kërkesat për licencim të shoqërisë së investimit, shuma minimale e kapitalit themeltar, kërkesat për këshillin e administrimit të shoqërisë së investimit me ofertë publike, dhënien, refuzimin, ndryshimin e licencës të fondit të investimit dhe regjistrimi i shoqërisë së investimit si fondit i investimit alternative.

**Seksioni 3** parashikon themelimin dhe funksionimin e SIK e cila themelohet si **Shoqëri komandite** dhe që regjistrohet pranë Autoritetit si fond i investimeve alternative e cila krijohet nga:

* Shoqëri administruese të fondeve të investimeve alternative;
* Administrues i fondeve të investimit alternativ licencuar ose njohur nga autoriteti
* Një degë e një administruesi të fondeve të investimeve alternative të licencuar ose njohur nga autoriteti

**Seksioni 4** parashikon statusin e aktiveve të SIK që mban Depozitari, të cilat ruhen dhe mbahen nga depozitari i fondeve të investimeve alternative në një llogari të veçantë për çdo SIK ose nënfond për të cilën kryhen veprimtarin e depozitarit.

**Kreu V** jep një pasqyre të detajuar mbi funksionimin e sipërmarrjeve të investimeve kolektive me ofertë publike. Ky kapitull është i ndarë në 9 seksione.

**Seksioni 1** parashikon aktet e themelimit të SIK me oferte publike ku:

* Akti i themelit i fondit të investimit me oferte publike është rregullorja;
* Akti i themelit i shoqërisë së investimit me ofertë publike është statuti.

Gjithashtu, në këtë seksion parashtrohen kërkesat që duhet të përmbajë akti i themelimit.

**Seksioni 2,** nga nenet 86-93 parashikon kriteret, përmbajtjen për prospektin SIK të sipërmarrjes me ofertë publike, personin përgjegjës për prospektin, miratimin, mosmiratimin, ndryshimin e prospektit.

Prospekti SIK dhe dokumenti me informacione kryesore për investitoret (KID) i SIK me oferte publike I vihet ne dispozicion pa pagese investitoreve te mundshem perpara lidhjes se nje kontrate per blerjen e pjesemarrjeve.

Shoqeria administruese harton nje document me informacione kryesore per investitoret per cdo sipermarrje te investimeve kolektive me oferte publike qe eshte sipermarrje e vecante dhe per cdo nenfond te sipermarrjes ombrelle me oferte publike.

**Seksioni 3** parashikon marketimin e SIK me oferte publike e cila behet vetem nga shoqeria administruese ose dega e shoqerise se huaj administruese e licencuar ose e njohur nga Autoriteti. Ne kete seksion rregullohet edhe veprimtaria e shoqerive administruese shqiptare qe ushtrojne veprimtarine jashte vendit si dhe veprimtaria e shoqerive administruese te huaja qe ushtrojne veprimtarine ne Republiken e Shqiperise.

Vemendje ne kete seksion i eshte dhene menyres se reklamimit, miratimit te tyre dhe ruajtjes se evidencave.

Ne **seksioni 4** parashikohet se shitja e aksioneve ose kuotave ne SIK me oferte publike mund te behet nga:

* Bankat;
* Shoqerite e sigurimit
* Shoqerite komisionare
* Persona te tjere juridik qe kane licencen e nevojshme nga Autoriteti

Te cilet veprojne si agjente te shoqerise administruese ose te degese se shoqerise administruese, ne baze te nje kontrate me shkrim, te lidhur me kete shoqeri.

Te neni 102, në krahasim me ligjin aktual është hequr mundësia e shitjes së kuotave të fondeve të investimit nga personat fizikë që kanë një kontratë me shoqërinë administruese

Ne nenin 104- 106 parashikohen menyrat, kushtet dhe shperblimi per shitjet.

**Seksioni 5** mbulon shitjen dhe riblerjen e SIK me oferte publike, ku shoqeria administruese e fondit te investimeve me oferte publike eshte pergjegjese per shitjen, emetimin, riblerjen, shlyerjen dhe anulimin e kuotave te fondit te investimeve.

Ne nenet 108-109 parashikohet periudha per oferten fillestare te kuotave ose te aksioneve te fondit te investimit, cmimi i kuotave dhe aksioneve, si dhe cmimet e shitjes dhe riblerjes se kuotave ne fondet e investimeve.

Shoqeria administruese eshte pergjegjese per llogaritjen e cimimit te shitjes dhe te riblerjes se kuotave te fondeve te investimit me oferte publike. Pervec komisionit te hyrjes dhe largimit, investitorit nuk I ngarkohet asnje tarife apo kosto tjeter ne momentin e nenshkrimit ose kthimit te kuotave ne nje fond investimi me oferte publike. Kuotat ose aksionet shite ose riblihen cdo dite pune.

Neni 113-114, gjithashtu përcakton fuqinë e Autoritetit për të instruktuar shoqërinë administruese në rastet e përllogaritjes të pasaktë të cmimit të shitjes ose shlyerjes, për të kompensuar cdo mbajtës të kuotave që i shlyen kuotat për diferencën si dhe kushtet për pezullimin e shitjes dhe shlyerjes së kuotave.

Pronat e SIK me oferte publike regjistrohen ne Regjistrin e pronesise te SIK me oferte publike ku rregullimi I tyre parashikohen ne **Seksionin 6**.

Ne kete seksion parashikohet se cfare permban ky regjister dhe kush eshte pergjegjes per mbajtjen e tij. Kjo pergjegjesi i takon ose shoqerise administruese ose depozitarit te fondit te investimeve me oferte publike. Po ne kete seksion parashikohet se cfare duhet te permbaje Certifikata e blerjes se aksioneve dhe kuotave dhe kushtet e pageses ne rastin e riblerjes.

**Seksioni 7** parashikon kostot dhe tarifat e SIK me oferte publike te cilat jane:

* tarifën vjetore të administrimit, që i paguhet shoqërisë administruese;
* tarifat dhe kostot, që i paguhen depozitarit;
* kostot e komisioneve ose komisionet lidhur me blerjen dhe shitjen e pasurive të sipërmarrjes dhe kostot ligjore që shoqërojnë këto transaksione dhe pronësinë e këtyre pasurive;
* kostot e regjistrimit dhe shërbimit të mbajtësve të aksioneve ose kuotave të sipërmarrjes dhe kostoja e shpërndarjes së të ardhurave [dhe fitimit kapital?] mbajtësve;
* kostot e auditimit vjetor;
* kostot e hartimit dhe shpërndarjes së raporteve llogarive vjetore dhe të ndërmjetme te investitorët e sipërmarrjes;
* tarifat dhe kostot e vlerësuesit të pavarur në lidhje me sipërmarrjet që investojnë në pasuri të paluajtshme ose kalime në natyrë në sipërmarrjet me pjesëmarrje të mbyllur;
* kostot e komunikimit të ndryshimeve në prospektin SIK;
* tarifat e licencimit ose tarifa të tjera, që i paguhen Autoritetit;
* tatime të pagueshme nga sipërmarrja;
* në rastin e shoqërisë së investimeve, tarifat dhe shpenzimet e këshillit të administrimit.

Ne **seksionin 8** parashikohet se, per cdo SIK me oferte publike caktohet nje auditues i pavarur I cili duhet te kryej auditimin ligjor ne perputhje me standartet e zbatueshme te raportimit financiar, I cili e mban kete detyre per gjate gjithe vitit financiare.

Shoqeria administruese harton raportin vjetor dhe llogarite vjetore te SIK me oferte publike ja ben te ditura Autoritetit jo me vone se 4 muaj pas mbylljes se vitit financiare. Gjithashtu, ato hartojne edhe nje raport te ndermjetem dhe llogarite e ndermjetme.

Nje vemendje te vecante ne kete projekt ligj i eshte kushtuar Informimit te Investitoreve e cila eshte parashikuar ne **Seksionin 9.**

Neni 123, pika 2 thotë se Shoqëria administruese e sipërmarrjes së investimeve kolektive me ofertë publike vendos në dispozicion prospektin aktual SIK, dokumentin me informacione kryesore për investitorin dhe raportet dhe llogaritë më të fundit vjetore dhe të ndërmjetme sipas kërkesës dhe pa pagesë, për secilën sipërmarrje të veçantë të investimeve kolektive me ofertë publike dhe për secilin nënfond të sipërmarrjes ombrellë të investimeve kolektive me ofertë publike që ka në administrim

**Kreu VI** parashikon operimin e fondeve të investimeve alternative, përfshirë edhe marketimin dhe shitjet ndërkufitare. Ky kapitull eshte i ndare ne 4 Seksione.

**Seksion 1** parashikon transparencen e Shoqerise administruese te fondeve te investimeve alternative nepermjet :

-hartimit te nje raporti vjetor dhe llogarite vjetore

-dhenies se informacionit perpara investimit

- perqindjes se aktiveve të fondit të investimeve alternative që janë objekt i masave të posaçme për shkak të natyrës jo likuide të tyre;

- Ndryshimet e sistemeve për administrimin e likuiditetit të fondit të investimeve alternative;

- profilin aktual te riskut të fondit të investimeve alternative dhe sistemet e administrimit të risqeve të përdorura nga shoqëria administruese e fondeve të investimeve alternative ose administruesi i njohur i fondeve të investimeve alternative.

**Seksioni 2** parashikon marketimin e fondeve te investimeve alternative te klienteve profesioniste nga shoqeri shqiptare administruese te fondeve te investimit alternative dhe ato jashte Republikes se Shqiperise.

Ne **seksionin 3** parashikohet marketimi i fondeve te investimeve alternative nga kliente jo profesioniste.

Neni 133 shprehet se “Marketimi i fondeve të investimeve alternative të administruara nga shoqëri administruese të fondeve të investimeve alternative të licencuara në bazë të këtij ligji dhe nga administrues të fondeve të investimeve alternative të licencuar në bazë të ligjit të një vendi tjetër te klientë jo profesionistë në Republikën e Shqipërisë mund të bëhet vetëm sipas kushteve të Seksionit 3 të Kapitullit V”.

Kapitulli V seksioni 3 përcakton kushtet dhe kriteret e Marketimit të Sipërmarrjeve të Investimeve Kolektive me Ofertë Publike.

Përsa më sipër u kontaktua me ekspertët dhe u diskutua mundësia e heqjes së mundësisë së marketimit të fondeve të investimit alternative klientëve jo profesionistë. Ekspertët argumentuan se një nen i tillë është lënë pikërisht për arsyen se fondet aktuale të investimeve në shqipëri mund do të konsiderohen si alternative pasi letrat me vlerë të mbajtura në portofolin e tyre nuk përmbushin kriteret e SIKLVT.

Megjithatë sipas dispozitave tranzitore këto fonde do të konsiderohen si alternative në datën e anëtarësimit të Shqipërisë në Bashkimin Europian, dhe do të mbikëqyren nga Autoriteti si sipërmarrje të investimeve kolektive me ofertë publike, specifikisht neni 242,2 *“Sipërmarrja e investimeve kolektive që është e licencuar në zbatim të këtij ligji si sipërmarrje e investimeve kolektive për t’iu ofruar publikut në Republikën e Shqipërisë investimet e së cilës nuk i përmbushin kërkesat e Seksionit 3 të Kapitullit VII, më datën e anëtarësimit të Republikës së Shqipërisë në Bashkimin Evropian kategorizohen si fonde të investimeve alternative për t’iu ofruar publikut dhe vijojnë t’i përmbushin kërkesat e zbatueshme të këtij ligji për sipërmarrjet e investimeve kolektive me ofertë publike.”*

**Seksioni 4** parashikon administrimin nderkufitar te fondeve te investimeve alternative.

**Kreu VII** parashikon investimin dhe huamarrjen e sipërmarrjeve të investimeve kolektive me ofertë publike (Shënim: DAFIA nuk rregullon vetë fondet e investimeve alternative dhe nuk vendos kërkesa për strukturën juridike të fondit apo kufizime mbi investimet). Ky kapitull eshte i ndare ne 4 seksione.

Sipas **seksionit 1**, SIK me oferte publike duhet te investoje dhe te marre hua sipas disa kerkesa te pergjithshme qe percaktohen ne kete projekt ligj.

**Seksioni 2** parashikon kufizimet dhe lejimet mbi investimet dhe huamarrjen e SIK me oferte publike.

Ne nen i vecante i kushtohet kufizimit mbi investimet dhe huamarrjen e shoqerive te investimeve me oferte publike te cilat investojne ne pasuir te paluajtshme (shoqeri te investimeve ne pasuri te paluajtshme ose “SHIPP”.

**Seksioni 3** parashikon kufizimet mbi investimet dhe huamarrjen e sipermarrjeve te investimeve kolektive ne letra me vlere te transferueshme.

Ne **seksionin 4** parashikohen kompetencat dhe kufizimet mbi investimet e sipermarrjes furnizuese ose nenfondit.

**Kreu VIII** mbulon sipërmarrjet e investimeve kolektive me ofertë publike që janë sipërmarrje kryesore ose sipërmarrje furnizuese. Ky kapitull ka vetëm 1 Seksion.

SIK me ofertë publike mund të jenë:

* Sipërmarrje kryesor;
* Sipërmarrje furnizuese, ku kërkesa për licencim bëhet vetëm në lidhje me një fond investimi me pjesëmarrje të hapur.

Në këtë seksion parashikohen kërkesat për sipërmarrjen krysore, për nënfodet dhe sipërmarrjen furnizuese, prospektin e SIK dhe raportet dhe llogaritë e nënfondeve ose sipërmarrjeve furnizuese, marrëdhëniet midis nënfondeve dhe sipërmarrjeve furnizuese ose kryesore, audituesin dhe depozitarin e nënfondit dhe sipërmarrjeve furnizuese dhe kryesore.

Në nenin 154 parashikohet se kur bëhet likuidimi, mbyllja dhe bashkimi i nënfondeve ose sipërmarrjeve kryesore.

**Kapitulli IX** mbulon marketimin ndërkufitar të sipërmarrjeve të investimeve kolektive me ofertë publike. Në këtë kapitull i cili përbehet nga 1 Seksion parashikohen:

* marketimi i SIK me ofertë publike jashtë Republikës së Shqipërisë i cili lejohet vetëm nëse është vendosur bashkëpunimi midis autoritetit të huaj rregullator të vendit pritës dhe autoritetit të Republikës së Shqipërisë.
* Marketimi i sipërmarrjes së huaj të investimeve kolektive e cila publikohet në Republikën e Shqipërisë në varësi të njohjes së këtyre sipërmarrjeve nga Autoritetit.

**Kapitulli X** mbulon bashkimin dhe marrjen në kontroll të sipërmarrjeve të investimeve kolektive me ofertë publike. Ky kapitull përbëhet nga 3 Seksione.

**Seksioni 1** parashikon bashkimin e fondeve të investimeve me ofertë publike të vendosura në Republikën e Shqipërisë, duke përcaktuar mënyrën e bashkimit të nënfondeve dhe fondeve të investimit, kërkesat që duhet paraqitur përpara Autoritetit për miratim si dhe çfare duhet të përmbajë Marrëveshja e bashkimit e cila lidhet midis shoqërisë administruese të fondeve bashkuese dhe marrëse.

Mbajtësve të kuotave në sipërmarrjen bashkuese i jepet një informacion në mënyrë që të bëjë një vlerësimi të mirë mbi këtë bashkim. Në neni 162 parashikohen edhe se çfarë duhet të përmbajë ky informacion.

Në **seksionin 2** parashikohet bashkimi ndërkufitar i SIK me ofertë publike ndërsa në **Seksionin 3** parashikohet bashkimi i shoqërive të investimit me ofertë publike të vendosura në Republikën e Shqipërisë.

**Kapitulli XI** mbulon likuidimin dhe mbylljen e sipërmarrjeve të investimeve kolektive me ofertë publike. Ky seksion është i ndarë në 5 seksione.

**Seksioni 1** parashikon dispozita të përgjithshme për mbylljen dhe për likuidimin vullnetar dhe të detyrueshëm. Likuidimi i personave të licencuar ndërmerret vetëm pas miratimit paraprak nga Autoriteti.

**Seksioni 2** parashikon bazat dhe kriteret se kur mund të mbylljet dhe likuidohet fondi i investimeve me ofertë publike në mënyrë vullnetare, nënfondi i fondit të investimeve me ofertë publike me pjesëmarrje të hapur dhe me intervale. Në nenin 177 parashikohet procedura për mbylljen e likuidimin.

**Seksioni 3** parashikon likuidimin dhe mbylljen vullnetare të shoqërive të investimit me ofertë publike dhe i shoqërive administruese të fondeve.

**Seksioni 4** parashikon marrjen në administrim të përkohshëm të shoqërive të licencuara të investimeve dhe shoqërive të licencuara administruese të fondeve duke nisur nga pasojat e marrjes në administrim të përkohshëm, emërimin dhe heqjen e administratorit të përkohshëm, kompetencat dhe detyrimet e tij, si dhe kur përfundon administrimi i përkohshëm.

Në nenet 183 – 184 parashikohet Plani i shpëtimit të biznesit dhe raportimi periodik në Autoritet për ecurin e procesit të administrimit të përkohshëm i cili vlerëson edhe rezultatet e administrimit.

**Seksioni 5** parashikon likuidimin e detyrueshëm të shoqërive të licencuara të investimeve dhe shoqërive të licencuara administruese të fondeve.

Çelja e likuidimit të detyrueshëm bëhet nga Gjykata në bazë të kërkesës që bënë Autoriteti. Vendimi publikohet në faqen e internetit. Të gjitha kompetencat dhe detyrat e personit të licencuar i kalohen Autoritetit.

Në këtë seksion parashikohen pasojat e futjes në likuidim të detyrueshëm të shoqërisë, detyrimet dhe të drejtat e likuiduesit, rendi i përmbushjes së detyrave të kërkuara, ku e gëzon të drejten e apelimit në Gjykatë, raportimi në Autoritet, si dhe shpërblimi i punës së likuiduesit.

**Kapitulli XII** mbulon kompetencat e Autoritetit. Ky kapitull është i ndarë në **8 seksione**.

**Seksioni 1** parashikon rolin e Autoritetit në mbikëqyrjen, monitorimin, licencimin dhe hetimin e subjekteve që licencohen dhe njihen prej tij. Autoriteti bashkëpunon me mbikëqyres të tjerë vendas dhe të huaj duke lidhur marrëveshje bashkëpunimi dhe ruajtur konfidencialitetin e informacioneve të dhëna e të marra.

Në **seksionin 2** parashikohet fusha e mbikëqyrjes ku nder te tjera Autoriteti parashikohet ne autoriteti mund ti drejtohet gjykates per ngrirjen ose sekuestrimin e pasurive te subjekteve qe mbikeqyre, tarifa e mbikëqyrjes dhe tarifa të tjera.

**Seksioni 3** parashikon detyrat e personave tëe licencuar si dhënia e informacioneve dhe raportimet përpara Autoritetit.

**Seksioni 4** parashikon kontrollet në vend duke nisur me një programim të këtyre inspektimeve e duke vazhduar me inspektimet e kryera pa parashikim.

Në **seksionin 5** parashikohen masat mbikëqyrëse duke specifikuar rrethanat kur merren këto masa, përmbajtja e masave administrative që nxjerr Autoriteti, raportimi mbi zbatimin e këtyre urdhërave, shkaqet për revokimin e plotë dhe të pjesshëm të licencës, pasojat e revokimit dhe kërkesat për heqjen e licences ose regjistrimit.

**Seksioni 6** parashikon mbikëqyrjen e veprimtarive të administruesve të huaj të investimeve alternative dhe shoqërive administruese të huaja në Republikën e Shqipërisë.

Sipas **Seksionit 7** ndalimi i punësimit të personave të cilët nuk janë të aftë dhe të përshtatshëm bëhet nëpërmjet urdhërit administrativ që nxjerr Autoriteti.

**Seksioni 8** i kushtohet mbrojtjes së investitorëve nëpërmjet ngritjes se një skeme për trajtimin e ankesave.

**Kapitulli XIII** mbulon masat ndëshkimore administrative që vihen ndaj subjekteve të licencuar dhe të njohur, si shoqëri administruese, administrues të fondeve të investimeve alternative, depozitare dhe depozitar të fondeve të investimeve alternative, si dhe ndaj administratorëve të përkohshëm dhe likuiduesve.

**Kapitulli XIV** mbulon dispozitat kalimtare duke ju dhënë kohën e nevojshme subjekteve të licencuar që veprojnë në treg të përshtaten me kërkesat e ligjit të ri.

Bashkëlidhur projek ligji ka dhe 3 shtojca.

**Shtojca 1** parashkon se çfarë informacioni duhe të përmbajë prospekti SIK për sipërmarrjet e investimeve kolektive me ofertë publike.

**Shtojca 2** jep përmbajtjen e dokumentit me informacionin kryesor për investitorin siç janë: objektivat dhe politikat për investimet; profili i riskut dhe shpërblimit; komisionet për këtë fond; ecuria në të shkuarën; informacione praktike. Gjithashtu, në këtë shtojcë jepet edhe llogaritja e shifrës së tarifave të vazhdueshme dhe metodika e llogaritjes për fondet e reja.

**Shtojca 3** parashikon informacionet që duhet të përfshihen në raportet vjetore dhe të ndërmjetme siç janë: pasqyrat e aktiveve dhe pasiveve; numri i kuotave dhe aksioneve në qarkullim; vlera neto e aktiveve për aksion ose kuote; portofoli ; pasqyra e zhvillimeve në lidhje me aktivet e sipërmarrjes gjatë periudhës së referimit; një tabelë krahasuese që mbulon tri vitet e fundit financiare dhe të dhëna, sipas kategorive të transaksioneve të derivativeve, gjatë periudhës së referimit dhe të shumës së angazhimeve që del si rezultat.

**VII. INSTITUCIONET DHE ORGANET QË NGARKOHEN PËR ZBATIMIN E PROJEKTAKTIT**

Duke qenë se kemi të bëjmë me një akt juridik, i cili i shtrin efektet e tij si në nivel kombëtar, për zbatimin e tij është e domosdoshme përfshirja në proces e subjekteve, të cilat në veprimtarinë e përditshme kanë administrimin e sipërmarrjeve të investimeve kolektive përfshirë sipërmarrjet për investimin kolektiv në letra me vlerë të transferueshme.

Organet kryesore të ngarkuara nga ky projektligj për zbatimin e tij janë: Autoriteti i Mbikëqyrjes Financiare, shoqëritë e administrimit të fondeve dhe depozitarët, në rolet e specifikuara në këtë projekt ligj.

**VIII. PERSONAT DHE INSTITUCIONET QË KANË KONTRIBUAR NË HARTIMIN E PROJEKTAKTIT**

Ky projektligj është përgatitur në kuadër të projektit “Forcimi i kapaciteteve mbikëqyrëse të Autoritetit të Mbikëqyrjes Financiare: fokusi në zhvillimin e tregut të kapitaleve (në vijim projekti – SECO)” me bashkëpunim me Autoritetin e Mbikëqyrjes Financiare dhe operatorëve e tregut. Në vazhdim projekti SECO është duke hartuar edhe aktet nënligjore që do të dalin në zbatim të këtij projekt- ligji.

**IX. RAPORTI I VLERËSIMIT TË TË ARDHURAVE DHE SHPENZIMEVE BUXHETORE**

Zbatimi i ligjit do të ketë efekte financiare për shoqëritë e administrimit të fondeve dhe depozitarët dhe nuk parashikon shpenzime buxhetore.